Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Томислав Цветковски виш инспектор за социјална заштита со службена легитимација број 28-0004 Садат Нуредини инспектор за социјална заштита со службена легитимација број 28-0018, изврши редовен инспекциски надзор над субјектот на инспекциски надзор Црвен крст на Р.С.Македонија Општинска организација Гостивар- Давател на социјални услуги, со седиште на ул.,,Мајор Чеде Филипоски,, Гостивар, застапуван од Секретарот Мерита Алили и со Записник ИП1 број 16-40 од 15.02.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 и 236/2022), го донесе следното

**Р Е Ш Е Н И Е**

Се наредува на Мерита Алили, Секретар на Црвен крст на Р.С.Македонија Општинска организација Гостивар (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Давателот на услугата во сите предмети, да обезбеди докази за личниот асистент дека ги исполнува условите за давање на услугата лична асистенција и тоа: за здравствена способност за вршење на дејноста, за степен на образование, дека не му е одземена или ограничена деловната способност, дека не му е одземено вршењето на родителското право, дека не му е изречена осуда за кривично дело со казна затвор над шест месеци, дека не му е изречена забрана за вршење на должност, дејност и професија, согласност член 106 од Законот и член 26 став 1 алинеја 1,2,3,4,5 и 6 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција.

 **Рокот за извршување на изречената инспекциска мерка изнесува 15 дена од приемот на решението**

2.Давателот на услугата, односно координаторот да му обезбедува поддршка на корисникот во изборот на личен асистент од евиденцијата на достапни лични асистенти во соработка со стручниот работник во Центарот, согласно член 106 од Законот и член 25 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

  **Рокот за извршување на изречената инспекциска мерка е од денот на приемот на решението и постојано**

3. Давателот на услугата, односно координаторот да врши непосреден увид во домот на корисникот најмалку еднаш месечно, односно да следи дали услугата од личниот асистент се дава континуирано и квалитетно, согласно член 106 од Законот и член 25 став 1 алинеја 4 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

 **Рокот за извршување на изречената инспекциска мерка изнесува 15 дена од приемот на решението**

4.Давателот на услугата, односно координаторот да организира координативни состаноци со личните асистенти еднаш неделно заради дискусија за сите околности кои влијаат врз давањето на услугата, согласно член 106 од Законот и член 25 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

 **Рокот за извршување на изречената инспекциска мерка изнесува 15 дена од приемот на решението**

5. Давателот на услугата во сите предмети на личните асистенти, да обезбеди листа на активности за индивидуална помош и поддршка и индивидуален план за работа со корисникот, врз основа на кои треба да се дава услугата на лична асистенција, согласно член 106 од Законот и член 28 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција.

 **Рокот за извршување на изречената инспекциска мерка изнесува 15 дена од приемот на решението**

6. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски виш инспектор за социјална заштита со службена легитимација број 28-0004 и Садат Нуредини инспектор за социјална заштита со службена легитимација број 28-0018, изврши редовен инспекциски надзор над субјектот на инспекциски надзор Црвен крст на Р.С.Македонија Општинска организација Гостивар, со седиште на ул.,,Мајор Чеде Филиповски,, Гостивар , застапуван од Секретарот на Давателот на социјални услуги Мерита Алили и состави Записник ИП1 број 16-40 од 15.02.2023 година, во кој се констатирани недостатоци и неправилности во постапувањето на Давателот на социјалните услуги во постапката за давање на услуга лична асистенција.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-40 од 15.02.2023 година.

 Инспектори за социјална заштита:

 **Томислав Цветковски**

 **Садат Нуредини**